αρχοντος κλεωνος μηνος βουκατιου επι τοισδε απεδοτο νικω χαριξενου τωι απολλωνι τωι πυθιωι σωματα ανδρεια δυο οις ονοματα σωσιβιος σωτιων και γυναικειον εν κορασιον ωι ονομα σωσω ενδογενεις τιμας αργυριου μναν δεκαδυο. βεβαιωτηρες κατα τον νομον ανδρονικος πατρεα αστοξενος διονυσιου δελφοι. παραμειναντω δε σωσιβιος σωτιων σωσω παρα νικω αχρι κα ζωη νικω ποεοντες το ποτιτασσομενον παν το δυνατον ανεγκλητως ει δε τι κα μη ποεωντι των ποτιτασσο[με]νων υπο νικους καθως γεγραπται δυνατοι εοντες εξεστω νικοι κολαζειν καθως κα αυτα θελη και αλλω υπερ νικω αζαμιοις οντοις και ανυποδικοις πασας δικας και ζαμιας. ει δε τι κα παθη νικω ελευθεροι εοντω σωσιβιος σωτιων σωσω κυριευοντες αυτοσαυτων και αποτρεχοντες οις κα θελωντι και ποεοντες ο κα θελωντι καθως επιστευσαν τωι θεωι ταν ωναν. ει δε τις κα απτηται σωσιβιου η σωτιωνος η σωσους επει κα τελευταση νικω βεβαιον παρεχοντω οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι οντω συλεοντες ως ελευθερους οντας αζαμιοι οντες και ανυποδικοι πασας δικας και ζαμιας. μαρτυροι τοι ιερεις του απολλωνος αμυντας ταραντινος των δε αρχοντων ηρυς πλειστωνος ιδιωται κριτολαος εχεφυλος φιλοκρατης ξενων νευστρατος ασανδρος αριστομαχος ετυμωνδα.
Phokis — Delphi — 170-157/156 BC
 170-157/156 BC